CELEX: 62014TN0468
Language: da
Date: 2014-06-24 00:00:00
Title: Sag T-468/14: Sag anlagt den 24. juni 2014 — Holistic Innovation Institute mod Kommissionen

1.9.2014   
            
            
               DA
            
            
               Den Europæiske Unions Tidende
            
            
               C 292/50
            
         Sag anlagt den 24. juni 2014 — Holistic Innovation Institute mod Kommissionen
   (Sag T-468/14)
   2014/C 292/61
   Processprog: spansk
   
      Parter
   
   
      Sagsøger: Holistic Innovation Institute, SLU (Madrid, Spanien) (ved advokat R. Muñiz García)
   
      Sagsøgt: Europa-Kommissionen
   
      Sagsøgerens påstande
   
   Afgørelsen om at udelukke sagsøgeren fra projektet eDIGIREGION annulleres, og selskabet tildeles erstatning for det lidte tab, og Kommissionen tilpligtes at betale 3 0 55  000 EUR eller, subsidiært, et af Retten fastsat beløb samt renter, som fastsættes i overensstemmelse med det i stævningen anførte, idet det udtrykkeligt pålægges Kommissionen at betale disse beløb.
   
      Søgsmålsgrunde og væsentligste argumenter
   
   Dette søgsmål er rettet mod afgørelsen om at udelukke sagsøgeren, som er en virksomhed, der hovedsageligt beskæftiger sig med telekommunikation, I + D og konsulenttjenester inden for telekommunikation, forskning og innovation, fra at deltage i det europæiske projekt eDIGIREGION inden for det syvende rammeprogram.
   Det gøres i den forbindelse gældende, at sagsøgeren siden selskabets stiftelse har deltaget i udarbejdelsen af forslaget til projektet eDIGIREGION i nær forbindelse med andre enheder ved at gennemføre flere møder i Bruxelles og afholde talrige audiokonferencer fra juli 2011 til januar 2012, hvilket resulterede i oprettelsen af et europæisk konsortium, der fremlagde forslaget til projektet eDIGIREGION (Realizing the Digital Agenda Through Transnational Cooperation Between Regions). I dette projektforslag var sagsøgeren konsortiets femtestørste medlem med et budget på 4 91  400 EUR og et bidrag fra Kommissionen på 4 38  165 EUR (4,61 % af det samlede ansøgte beløb).
   Sagsøgeren har til støtte for sit søgsmål gjort gældende, at de af Europa-Kommissionen fremsatte argumenter er helt uberettigede, idet de tilsidesætter hovedkravet, der skal opfyldes, for at Kommissionen kan beslutte at ophæve en virksomheds deltagelse i et projekt, der er vurderet positivt: Argumenterne skal være klare, utvetydige og velbegrundede.
   Sagsøgeren har nærmere bestemt gjort gældende, at virksomheden er teknologisk og operativt parat til at deltage i konsortiet eDIGIREGION, har tilstrækkelig økonomisk kapacitet til at afholde den del af medfinansieringen, der tilkommer den, og har tilstrækkelig erfaring i projektstyring og forvaltning af disse.
   Sagsøgeren har i den forbindelse anført, at der foreligger en åbenbar uoverensstemmelse mellem det af generaldirektøren underskrevne i teksten i brevet om ophøret af deltagelsen i projektet og argumentationen i bilaget til denne skrivelse.